[bookmark: _GoBack]CONVENI DE COOPERACIÓ ENTRE L’AJUNTAMENT DE DÉNIA I LA JUNTA LOCAL FALLERA DE DÉNIA PER A L’EXERCICI 2025


Dénia, a data de la firma electrònica.


REUNITS


D’una part, VICENT GRIMALT BORONAT, intervé en nom i representació de l’Ajuntament de Dénia, entitat de dret públic de caràcter local, amb personalitat jurídica pròpia. La seua legitimació i representació per a aquest acte deriva de la seua condició i càrrec com a alcalde-president d'aquest Ajuntament, autoritzat per a subscriure aquest conveni d'acord amb el que disposa l'article 21.1b) de la Llei 7/1985, de 2 d'abril, reguladora de les bases de règim local. El domicili a efectes d'aquest document, és el situat a Dénia, plaça de la Constitució, 10 (03700 Dénia) i amb NIF P0306300E.

D'una altra, JAIME BERTOMEU CATALÁN, intervé en nom i representació de la Junta Local Fallera de Dénia. Es presumeix legitimat i amb representació per a aquest acte derivat de la seua condició i càrrec com a president de la mencionada entitat, autoritzat per a subscriure aquest conveni d'acord amb el que disposen els estatuts o la norma reguladora d'aquesta entitat. El domicili a efectes d'aquest document, és el situat a Dénia, plaça de la Constitució, 10, bústia 22, i amb NIF número G-03.627.759.

EXPOSEN


Que l’Ajuntament de Dénia, mitjançant la Regidoria de Festes, realitza activitats de col·laboració i patrocini de les nostres festes, com a gestor dels serveis públics de la comunitat, i adopta mesures per a promoure tantes activitats i prestar tants serveis com siguen necessaris per satisfer les necessitats i aspiracions de la comunitat veïnal, així com indica l’article 25 de la Llei 7/1985, de 2 d’abril, Reguladora de les Bases de Règim Local, i en concret, aquelles competències pròpies referides a la promoció de la cultura i la promoció de l’activitat turística d’interès i àmbit local, així com el foment de les festes tradicionals de la ciutat de Dénia.

Que l’article 11 del Pla Estratègic de Subvencions de l’Ajuntament de Dénia, preveu establir subvencions al suport d’aquelles iniciatives relacionades amb les festes de

Dénia, en especial les dutes a terme per les associacions de festes i col·lectius semblants. A més a més, preveu fomentar les activitats de difusió i promoció de la llengua valenciana, entre altres.

A més a més, l’article 12 de l’esmentat pla, estableix que l’Ajuntament de Dénia establirà, durant la vigència del pla, subvencions els efectes de les quals, repercutiran en el foment de la cultura popular i de les festes tradicionals de la ciutat de Dénia.

Respecte a la normalització lingüística, a l’article 17 indica que l’Ajuntament de Dénia, establirà, durant aquest pla, subvencions els efectes repercutiran en incentivar, promocionar i potenciar l’ús del valencià en l’àmbit de les falles de Dénia.

Que la Junta Local Fallera de Dénia, realitza activitats i espectacles públics que aquest Ajuntament pretén fomentar per ser mostra de la nostra cultura valenciana i per redundar en benefici de la comunitat veïnal, mitjançant la consignació de quanties de forma nominativa en el Pressupost General d’aquest Ajuntament, en els termes que es contenen en aquest conveni, en la normativa reguladora de les subvencions, en les Bases d’Execució del Pressupost de l’Ajuntament i supletòriament pel que disposa la Llei 39/2015, d’1 d’octubre, de Procediment Administratiu Comú de les Administracions Públiques.

Que la festa de les falles, va sorgir a la ciutat de València i amb el pas dels anys ha esdevingut la festa identitària per excel·lència dels valencians arran de l’estat i a nivell internacional. És una festa d’origen popular, on destaquen components de les arts plàstiques com l’escultura, la pintura, arquitectura, entre altres i on també prenen importància vessants com la literatura, la poesia, l’humor i la sàtira.

És una festivitat que se celebra entre el 14 i el 19 de març, quan la gent ompli els carrers de gom a gom per a gaudir dels monuments fallers i d’actes ben variats, caracteritzats pels passa carrers i per la pólvora.

La nostra ciutat està vinculada a aquesta festa des de començaments del segle XX i actualment compta amb onze districtes fallers que al llarg de l’any realitzen nombroses activitats culturals on es promou la tradició, la cultura, les festes populars, l’associacionisme i l’ús de la nostra llengua.


Que les festes de les Falles formen part del nostre Patrimoni Cultural, permetent la recuperació i la difusió dels aspectes sensitius, culturals i socials de les nostres tradicions. Es tracta d’una festa declarada d’Interès Turístic Internacional i recentment han sigut declarades Patrimoni Immaterial de la Humanitat, per la UNESCO.

En conseqüència, ambdues parts acorden formalitzar aquest conveni d’acord amb les següents

CLÀUSULES

PRIMER.- OBJECTE DEL CONVENI


Constitueix l'objecte d’aquest conveni el foment de la cultura, manteniment i desenvolupament de la tradicional festa representativa de les Falles a la nostra ciutat, arrelada a Dénia des de fa ja més de setanta-cinc anys.

Amb aquest conveni es pretén aprofundir en els valors de la democràcia local, donant via a la participació de la ciutadania, mitjançant polítiques que faciliten els recursos públics per al desenvolupament de projectes i activitats en interès de la ciutat de Dénia.

Aquesta cooperació interinstitucional esdevé un instrument fonamental per aconseguir l’objectiu de difusió d’aquesta festivitat, que permeta l’optimització de recursos així com l’obtenció de nivells òptims d’eficàcia, eficiència i impacte social de la gestió.

L’Ajuntament de Dénia ha redactat el Pla Estratègic de Subvencions de l’Ajuntament de Dénia per al període 2025, dintre del qual s’inclou la subvenció d’aquest conveni.

L’import de la subvenció es destinarà únicament a la realització de les activitats per les quals s’atorga i, en cap cas, podrà destinar-se a l’adquisició de mobiliari, equips, béns de caràcter inventariable, realització de despeses d’inversió i despeses derivades d’operacions de crèdit.


SEGON.- ACTIVITATS SUBVENCIONABLES


La Junta Local Fallera és l’òrgan de representació del món faller, però no podem oblidar que l’ànima de la festa de les falles són les falleres i els fallers i els seus districtes, els quals amb les seues activitats culturals i festeres al llarg de l’any, no deixen de difondre la nostra festa popular per excel·lència i sense la qual la ciutat de Dénia no seria una ciutat puntera a nivell turístic, festiu i cultural.
La Junta Local Fallera desenvolupa al llarg de l’any una pluralitat d’activitats i espectacles públics relacionats amb el món de les falles, que consisteixen, entre altres, en:

· Sopar de gala fallera.
· Exposició del Ninot i gala infantil.
· Crida i pregó de les Falleres Majors de Dénia.
· Setmana de falles (plantà, nit d’albades, passacarrers, mascletades, concerts de música de bandes, cremà, etc.).
· Participació al Dia de les Falles dintre de la programació de la setmana de la Festa Major.
· Elecció i nomenament de les Falleres Majors.
· Presentació i exaltació de les Falleres Majors.
· Comiat de les Falleres Majors de Dénia.
· Carrosses
· Presentacions Falleres Majors
La Junta Local Fallera és l’òrgan de representació del món faller, però no podem oblidar que l’ànima de la festa de les falles són les falleres i els fallers i els seus districtes, els quals amb les seues activitats culturals i festeres al llarg de l’any, no deixen de difondre la nostra festa popular per excel·lència i sense la qual la ciutat de Dénia no seria una ciutat puntera a nivell turístic, festiu i cultural.

Abans de la signatura d’aquest conveni, s’aportarà el Pla d’Actuació Anual i s’afegirà com annex d’aquest.

TERCER.- QUANTIA DE LA SUBVENCIÓ.

La subvenció està consignada en el Capítol 4 del Pressupost General de l’Ajuntament per a l’exercici 2025, en concret en l’aplicació pressupostària número 33800-48901 i té


una quantia prevista de 135.746’42€ (cent trenta-cni c mil set-cents quaranta-sis euros amb quaranta-dos cèntims) per a fer front a les despeses realitzades segons el pla d’activitats anual de Junta Local Fallera de Dénia així com la col·laboració amb les diferents comissions falleres que planten monuments a falles i participen a la desfilada de carrosses dintre de la programació de Festa Major.
El període subvencionable és des de l’1 de novembre de 2024 a 31 d’octubre de 2025.


Aquest import es distribuirà de la següent manera:
· 64.667,72€ (seixanta-quatre mil sis-cents seixanat -set euros amb setanta-dos cèntims d’euro): pla d’activitats anual de la Junta Local Fallera.
· 31.900,00€ (trenta-u mil nou-cents euros): subvenció per a carrosses.
· 39.178,70€ (trenta-nou mil cent setanta-huit euros amb setanta cèntims d’euro): subvenció per a les diverses Comissions Falleres.

És requisit previ per a poder rebre el pagament de cada anualitat, que s’haja justificat l’anualitat anterior de la subvenció. Correspon a l’àrea gestora, inexcusablement comprovar que aquesta justificació ha estat presentada pel beneficiari.

D’acord amb l’article 16.4 de l’ordenança reguladora de la concessió de subvencions de l’Ajuntament de Dénia, s’estableix que també podran efectuar-se pagaments de bestreta, que en cap cas podran suposar més del 80% de la quantitat subvencionada, que es considerarà com lliuraments de fons amb caràcter previ a la seua justificació.

QUART.- DESPESES SUBVENCIONABLES


D’acord amb l’article 31 de la Llei 38/2003, de 17 de novembre, General de Subvencions, es consideren despeses subvencionables les que, sense dubte, responen a la naturalesa de l’activitat subvencionada, resulten estrictament necessàries i es realitzen en el termini establert per a l’execució de l’objecte del conveni.

Junta Local Fallera de Dénia haurà de presentar projecte amb les activitats detallades previstes a realitzar durant l’any, incloent-hi la previsió del seu cost.

Seran subvencionables:
· Despesa corrent. En cap cas despesa d'inversió.


· Aquells que de manera indubtable responguen a la naturalesa de l'activitat subvencionada, resulten estrictament necessaris i es realitzen en el termini establert en la present convocatòria.
· Despeses derivades de la prestació de servicis de so, megafonia, il·luminació i imatge, necessaris per a la realització de les activitats.
· Despeses de subministrament d'energia elèctrica en relació amb les activitats.
· Despeses derivades de l'elaboració, disseny, edició i impressió de diferent material gràfic necessari per al desenvolupament de les activitats objecte de la subvenció.
· Lloguers, muntatge i desmuntatge d'infraestructures necessàries per al desenvolupament de l'activitat objecte de la subvenció, així com el lloguer d'instruments musicals, decorats, etc.
· Certificats de muntatges i infraestructures.
· Les despeses de manteniment de pàgines web o portals en Internet.
· Les despeses de telefonia i internet.
· Les despeses de viatges (desplaçaments i allotjaments) quan tenint relació directa amb l'objecte de la subvenció deriven de la realització d'activitats expressament compreses en el projecte, memòria o programa presentat.
· Les despeses de publicitat i informació en els mitjans de comunicació de les actuacions compreses en el programa o memòria objecte de subvenció.
· Despeses de personal directament relacionats amb el desenvolupament de l'activitat detallant percentatge de l'activitat dedicat a esta.
· Despeses d'elements commemoratius necessaris per al desenvolupament de l'activitat objecte de la subvenció.
· Despeses de servicis reprogràfics i de material fungible necessaris per a la realització de l'activitat, com ara material d'oficina, despeses de correu i altres similars que responguen de manera indubtable a la naturalesa de l'activitat subvencionada.
· Teixits per als vestits de les falleres majors de Dénia.
· Les despeses de consultoria i assessoria referits necessàriament a l'activitat cultural, durant el període subvencionat.
· Les assegurances que tinguen subscrits les associacions culturals.
-Els obsequis que s'entreguen als membres de l'associació cultural en relació a l'activitat en esta, directament relacionat amb l'activitat, commemoratius i/o homenatges i de baix valor, que no superen els 60 €.

En cap cas, es consideraran despeses subvencionables:
· Els interessos deutors dels comptes bancaris.


· Interessos, recàrrecs i sancions administratives i penals.
· Les despeses de procediments judicials.
· Els tributs locals, quan suposen exempcions fiscals no previstes en la llei, compensacions o minoracions de deutes contrets amb la hisenda local.
· Els impostos indirectes quan siguen susceptibles de recuperació o compensació. Concretament, quant a l'Impost sobre el Valor Afegit, únicament seran despeses subvencionables aquelles quantitats abonades pel beneficiari que representen un cost real, és a dir que haja sigut efectivament abonat pel beneficiari, i que no siga deduïble, ja que, de poder ser-ho, este impost seria recuperable pel beneficiari, devent el beneficiari justificar-lo fefaentment.
· Els impostos personals sobre la renda.
No s’admetran despeses en begudes alcohòliques, i altres considerades innecessàries per a la finalitat del conveni.

En cap cas, el cost d’adquisició de les despeses subvencionables serà superior al valor de mercat.

D’acord amb l’article 31.2 de la Llei 38/2003, de 17 de novembre, General de Subvencions, es considera despesa realitzada la que ha sigut efectivament pagada amb anterioritat a la finalització del període de justificació.

CINQUÉ.- RÈGIM DE COMPATIBILITAT AMB ALTRES SUBVENCIONS


La subvenció objecte del conveni serà compatible amb altres ajudes o subvencions d’altres entitats diferents a l’Ajuntament de Dénia, tenint en compte que l’import de la subvenció, en cap cas, podrà ser de tal quantia que aïlladament o en concurrència amb altres subvencions, ajudes, ingressos o recursos públics o privats que financen les mateixes activitats subvencionades per aquest, superen el cost de l’activitat.

En aquest sentit, una de les obligacions del beneficiari d’acord amb l’art. 14 de la Llei 38/2003, de 17 de novembre, General de Subvencions, és la de comunicar a l’Ajuntament de Dénia l’obtenció d’altres ingressos, ajudes, recursos i subvencions que financen les activitats subvencionades. Aquesta comunicació serà tan prompte com es conega i, en tot cas, amb anterioritat a la justificació de l’aplicació donada als fons rebuts.


SISÉ. JUSTIFICACIÓ


D’acord amb l’article 17 de l’Ordenança Municipal Reguladora de la Concessió de Subvencions en l’Ajuntament de Dénia, caldrà que la Junta Local Fallera justifique les despeses dutes a terme davant de l’Ajuntament de Dénia, amb la finalitat d’acreditar fonamentalment dos extrems:

1. La realització de l’activitat.
2. L’aplicació dels fons rebuts a la finalitat prevista.


Per a poder justificar la subvenció que correspon al pla anual d’activitats de Junta Local Fallera que correspon a l’exercici objecte d’aquest conveni, cal que la Junta Local Fallera de Dénia entregue a l’Ajuntament de Dénia la documentació següent:

1. Memòria econòmica referida a l’exercici objecte d’aquest conveni, que inclourà:


1.1. Relació classificada i numerada en format "excel" de totes les despeses amb identificació de la data del document, número de factura o justificant, creditor, concepte, import i comentari que justifique que la despesa correspon a l’activitat subvencionada.
1.2. Original o còpia confrontada de les factures i resta de justificants presentats amb la finalitat de justificar la subvenció.
1.3. Acreditació del pagament de totes i cadascuna de les despeses realitzades.
1.4. Original o còpia confrontada del Manteniment de Tercers actualitzat degudament emplenat i segellat per l’entitat financera.
1.5. Detall del total d’ingressos, subvencions, ajudes i recursos que ha obtingut la Junta Local Fallera diferents als fons aportats per l’Ajuntament de Dénia.

2. Memòria justificativa del compliment de les condicions de la concessió amb indicació de les activitats realitzades i dels resultats obtinguts.
3. Certificat emès pel representant legal de la Junta Local Fallera, que pose de manifest que aquesta està en situació que fonamenta la concessió de la subvenció, i que no es troba en cap dels supòsits que la llei estableix com a motius d’exclusió per a ser beneficiaris per a l’obtenció de subvencions públiques.


4. Balanç de Sumes i Saldos, compte de pèrdues i guanys, i balanç de la situació de l’any en curs.
5. Extracte bancari amb el detall dels moviments bancaris i del motiu de cadascun d’ells, de tots els comptes corrents dels quals siga titular la Junta Local Fallera.

Per a poder justificar la subvenció que correspon a les comissions falleres cal que cadascun dels districtes fallers lliure a l’Ajuntament de Dénia la documentació següent:
1. Memòria econòmica referida a l’exercici objecte d’aquest conveni, que inclourà:


1.1. Relació classificada i numerada en format "excel" de totes les despeses amb identificació de la data del document, número de factura o justificant, creditor, concepte, import i comentari que justifique que la despesa correspon a l’activitat subvencionada.
1.2. Original o còpia confrontada de les factures i resta de justificants presentats amb la finalitat de justificar la subvenció.
1.3. Acreditació del pagament de totes i cadascuna de les despeses realitzades.
1.4. Detall del total d’ingressos, subvencions, ajudes i recursos que han obtingut les comissions falleres diferents als fons aportats per l’Ajuntament de Dénia.
2. Memòria justificativa del compliment de les condicions de la concessió amb indicació de les activitats realitzades i dels resultats obtinguts.
3. Certificat emès pel representant legal de cadascun dels districtes fallers, que pose de manifest que aquesta està en situació que fonamenta la concessió de la subvenció, i que no es troba en cap dels supòsits que la llei estableix com a motius d’exclusió per a ser beneficiaris per a l’obtenció de subvencions públiques.
4. Balanç de Sumes i Saldos, compte de pèrdues i guanys, i balanç de la situació de l’any en curs.
5. Extracte bancari amb el detall dels moviments bancaris i del motiu de cadascun d’ells, de tots els comptes corrents dels quals siga titular cadascuna de les comissions falleres

La distribució de la subvenció establerta per a les comissions falleres amb un import de 39.178,70€ (trenta-nou mil cent setanta-huit euros amb setanta cèntims d’euro) es farà atenent als criteris establerts per l’article 92 del Reglament Faller de les Falles de Dénia actualitzat a data de 2020 el qual estableix el següent:


Subvenció total per a les falles:
· 60% del total de la subvenció a repartir entre totes les falles a parts iguals
· 40% restant, es repartirà de la següent manera:


A) Secció especial: 25,75%
B) Secció primera: 14,25%


A) Secció especial: 25,75%


Falles grans: 17%
1r premi: 5%
2n premi: 4,5%
3r premi: 4%
4t premi: 3,5%


Falles infantils: 8,75%
1r premi: 2,75%
2n premi: 2,50%
3r premi: 1,875%
4t premi: 1,625%


B) Secció primera: 14,25%


Falles grans: 10%
1r premi: 3%
2n premi: 2,25%
3r premi: 1,75%
4t premi: 1,25%
5é premi: 1%
6é premi: 0,75%


Falles infantils: 4,25%
1r premi: 1,25%
2n premi: 1%
3r premi: 0,75%
4t premi: 0,625%


5é premi: 0,375% 6é premi:0,25%

En cas que qualsevol de les posicions a les quals li correspon premi en metàl·lic, quedara vacant, el percentatge es passarà al primer o a últim premi de l’altra secció segons siga la vacant en primera o especial.
No podran rebre subvenció aquelles comissions que estiguin incloses en el règim establert a l’article 86 del reglament faller.

Quant a la subvenció relativa a les carrosses, cadascun dels districtes fallers lliurarà a l’Ajuntament de Dénia la documentació següent:

1. Memòria econòmica referida a l’exercici objecte d’aquest conveni, que inclourà:
1.1. Relació classificada i numerada en format "excel" de totes les despeses amb identificació de la data del document, número de factura o justificant, creditor, concepte, import i comentari que justifique que la despesa correspon a l’activitat subvencionada.
1.2. Original o còpia confrontada de les factures i resta de justificants presentats amb la finalitat de justificar la subvenció.
1.3. Acreditació del pagament de totes i cadascuna de les despeses realitzades.
1.4. Detall del total d’ingressos, subvencions, ajudes i recursos que han obtingut les comissions falleres diferents als fons aportats per l’Ajuntament de Dénia.
2. Memòria justificativa del compliment de les condicions de la concessió amb indicació de les activitats realitzades i dels resultats obtinguts.
3. Certificat emès pel representant legal de cadascun dels districtes fallers, que pose de manifest que aquesta està en situació que fonamenta la concessió de la subvenció, i que no es troba en cap dels supòsits que la llei estableix com a motius d’exclusió per a ser beneficiaris per a l’obtenció de subvencions públiques.
4. Balanç de Sumes i Saldos, compte de pèrdues i guanys, i balanç de la situació de l’any en curs.
5. Extracte bancari amb el detall dels moviments bancaris i del motiu de cadascun d’ells, de tots els comptes corrents dels quals siga titular cadascuna de les comissions falleres.


La distribució de la subvenció establerta per a les carrosses amb un import de 31.900,00€ (trenta-u mil nou-cents euros) es farà atenent als criteris establerts segons acord assembleari de data 15 d’abril de 2024 remés pel representant legal de Junta Local Fallera, pel que s’acorda el següent repartiment:
	PARTICIPACIÓ
	MÚSICA
	FETA A DÉNIA
	QUALITAT

	10.28%
	10.28%
	47.10%
	32.34%

	3.279,00 €
	3.279,00 €
	15.024,90 €
	10.316,40 €



· 10,38% per participació, a repartir entre les comissions que participen amb una carrossa en la desfilada.
· 10,38% per música, a repartir entre les comissions que porten banda de música o similar amb un mínim de quinze (15) components.
· 47,10% per carrossa feta a Dénia.
· 32,34% per la qualitat, només comptant aquelles fetes a Dénia per aquest apartat


La signatura d’aquest conveni comportarà l’autorització a l’Ajuntament de Dénia, per a poder sol·licitar els certificats a emetre per l’Agència Tributària, per la Tresoreria General de la Seguretat Social, així com amb l’Ajuntament de Dénia, acreditatius de que la Junta Local Fallera, i totes i cadascuna de les Comissions Falleres, estan al corrent en les seues obligacions tributàries, amb la Seguretat Social, així com amb l’Ajuntament de Dénia.

El termini per a la justificació de la subvenció objecte d’aquest conveni finalitzarà el 31 d’octubre de 2025.

La Junta Local Fallera es compromet a dur a terme les obligacions de publicitat que preveu la Llei 19/2013, de 9 de desembre, de Transparència, Accés a la Informació Pública i Bon Govern.

La Junta Local Fallera té la obligació de fer constar en la documentació i publicitat impresa, radiofònica, audiovisual o de qualsevol altre tipus d’activitat publicitària a l’activitat subvencionada, que compta amb la col·laboració de l’Ajuntament de Dénia. A més a més, cal que figure el logotip de l’Ajuntament de Dénia, així com estableix el Manual d’Identitat Corporativa de l’Ajuntament de Dénia, que es podrà sol·licitar al Departament de Protocol.


La Junta Local Fallera té la obligació de sotmetre’s a les actuacions de comprovació a efectuar per l’Ajuntament de Dénia, aportant tota la informació que siga requerida en l’exercici de les actuacions de fiscalització.

SETÉ.- DRETS I DEURES DE LES PARTS.


7.1. JUNTA LOCAL FALLERA


La Junta Local Fallera es compromet a fer que les comissions falleres porten a terme les tasques pròpies de promoció i desenvolupament de les activitats corresponents al caràcter i tradició de la festa.

La Junta Local Fallera, així com cadascun dels districtes fallers, han de complir les ordenances municipals en vigor, així com demanar tots els permisos en temps i forma als departaments municipals corresponents. El incompliment de l’ordenança municipal o la realització o muntatge de qualsevol activitat en què es requerisca d’autorització i no es dispose d’aquesta podrà suposar la retirada de la subvenció mitjançant els tràmits processals adients.

La Junta Local Fallera vetllarà perquè les comissions falleres en cadascun dels esdeveniments que organitzen tramiten els permisos corresponents aportant la documentació que legalment siga preceptiva, d’acord amb el que disposen les normes legals d’aplicació. Els cost econòmic que poguera suposar la documentació necessària (projectes d’activitat, plans de seguretat, segurs de responsabilitat civil, etc.) serà a càrrec de l’associació organitzadora de l’esdeveniment.

La Junta Local Fallera, quan actue en nom propi, així com en representació dels districtes fallers, haurà de fer les peticions mitjançant la seu electrònica de l’Ajuntament de Dénia en el terminis previstos a les diferents ordenances municipals i fer ús dels impresos i models de sol·licitud oficials.

La Junta Local Fallera adquireix el compromís de mantenir net, ben cuidat i conservat el recinte de l’espai fester (al polígon industrial), on actualment i per acord es guarden les carrosses dels districtes fallers. Així mateix, es fa responsable del comportament dels fallers i col·laboradors de les falles que acudisquen a l’espai fester a fer carrossa. També, respon subsidiàriament de tot el procés de confeccionar les carrosses en


aquest recinte en cas de qualsevol incident provocat en el lloc per alguna de les circumstàncies derivades de l’incompliment d’aquest compromís.

La Junta Local Fallera vetllarà perquè en tota classe de propaganda, cartells, llibrets, programes de mà i anuncis aparega la col·laboració de l’Ajuntament de Dénia.

La Junta Local Fallera consensuarà amb Alcaldia/Protocol de l’Ajuntament de Dénia, cadascun dels actes que s’hagen previst.

Les presentacions falleres seran a càrrec de cadascun dels districtes fallers, amb petició prèvia per escrit a l’Ajuntament on s’indicarà la data i el lloc per a poder planificar tots els esdeveniments i cedir la utilització del teatre-auditori del Centre Social per a eixe dia en concret.

La Junta Local Fallera de Dénia es farà càrrec de les següents despeses:


JOIES


Dues joies que acrediten les falleres majors de Dénia, amb escut de la Junta Local Fallera en argent i bany d’or de 18 kilates.
Valor mínim: 369,80 € + 21% IVA (77,66 €) 4=47,46 €

VITRINES
Dues vitrines per a guardar les bandes de fallera major, en fusta I cristall I forrades de vellut a l’interior. És el regal municipal a les que resulten elegides falleres majors de la ciutat abans de l’acte d’exaltació.
Valor mínim: 370,00€ + 21% IVA (77, 7 €) €4=14,70 €

PLAQUES METÀL·LIQUES
Dues plaques metàl·liques per a retolar les vitrines per a les bandes, gravades amb l’inscripció següent:
Escut
sense Ajuntament de Dénia



El Molt Il·lustre Ajuntament de Dénia a
la Fallera Major de la ciutat de 2026

Escut
sense Ajuntament de Dénia


El Molt Il·lustre Ajuntament de Dénia a
la Fallera Major Infantil de la ciutat de 2026


Valor mínim: 27,80€ + 21% IVA (5,838 €) 3=3,64 €

TELES ESPOLÍ
Teles tipus espolí de seda natural 100%, teixits en setze colors de trama i metall or, amb el dibuix exclusiu “Poble de Dénia” de l’empresa creadora del disseny, per a confeccionar els vestits oficials de les dos falleres majors de Dénia.
Valor mínim: 5.204,76€ + 21% (1.093,00€) 6=.297,76€


SAMARRETES
Samarretes per a identificar els membres de la Junta Local Fallera i les falleres majors de la ciutat i les seues corts d’honor en els actes de matí del Dia del Faller.

Valor mínim: 239,12€ + 21% IVA (50,22 €) 2=89,34 €


CADIRES
Cadires perquè els membres de la Corporació Municipal acudisquen, de manera oficial, a presenciar la desfilada de les comissions falleres i la Junta Local Fallera en l’ofrena de flors en honor a la Mare de Déu dels Desemparats, el 19 de març. S’ha fet una estimació de 40 unitats.
40 unitats x 3,31 € unitat = 132,40 € + 21% IVA (2,670 €) =160,00 €

Cadires per a les persones amb mobilitat reduïda, associacions de tipus social, compromisos i mitjans de comunicació per presenciar la Desfilada de Carrosses, el 12 de juliol de 2025. Hem fet una estimació de 70 unitats.


70 unitats x 4,132 € unitat = 289,24 € + 21% IVA (06,74 €) =349,98 €

BANDERINS
Banderins amb els quals s’acrediten els premis que lliuren els departaments municipals.
25 € cadascú
Valor mínim: 25 € x 19 unitats = 475,00 € + 21% (9,795) = 574,75 €

	PREMI
	NÚMERO DE BANDERINS

	Casal engalanat
	3

	Llibret de falles
	1

	Ús del valencià
	3

	Millor falla de Dénia
	1

	Millor falla infantil de Dénia
	1

	Promoció igualtat
	3

	Promoció diversitat
	3

	Crítica turística
	1

	Crítica mediambiental
	1

	Cor faller
	1

	Drets infància i adolescència
	1



LLOGUER DE CARROSSES


La Junta Local Fallera es farà càrrec del lloguer de:
-  4 carrosses autònomes per a la desfilada de falleres majors i convidats durant la desfilada de carrosses que té lloc dintre de la setmana de Festa Major en honor de la Santíssima Sang.
Valor mínim: 4000,00€ +21%= 4.840,00€


7.2.- AJUNTAMENT DE DÉNIA


Es farà càrrec de:


ESCENARIS


La Junta Local Fallera podrà sol·licitar fins un màxim de 5 escenaris, en el període anteriorment establert:

· presentació de les falleres majors (part exterior del lloc on tinga lloc l’acte)
· acte de germanor fallera
· ofrena a la Mare de Déu (ofrena 19 de març)
· crida i pregó
· lliurament de premis


Així mateix, l’Ajuntament també es farà càrrec de la col·locació de l’escenari per al dia de les falles, per estar inclosa dintre de la programació de les festes de la Santíssima Sang de 2025.

TANQUES


L’Ajuntament de Dénia subministrarà tanques per als diferents esdeveniments que s’enumeren:

· acte de germanor fallera
· crida i pregó
· falla Junta Local Fallera
· ofrena Mare de Deu
· lliurament premis grans i infantils
· presentació falleres majors
· mascletà nocturna del 18 de març


DIA DE LES FALLES


Dintre de la setmana de Festa Major l’Ajuntament de Dénia, es fa càrrec de les despeses de:

· 2500 cadires per a l’acte del dia de les falles dintre de la programació de la Festa Major en honor a la Santíssima Sang.


· Acte del dia de les falles dintre de la programació de la Festa Major en honor a la Santíssima Sang.
· Taules per al concurs de paelles
· Tanques per a delimitar els districtes participants al concurs
· Xaranga per als actes organitzats per la Junta Local Fallera durant el matí del dia de les Falles, inclòs dintre de la programació de la Festa Major en honor a la Santíssima Sang.

PIROTÈCNIA
L’Ajuntament es farà càrrec dels següents espectacles pirotècnics:
· crida i el pregó d’inici de falles
· mascletà nocturna del 18 de març


SO I IL·LUMINACIÓ


Pel que fa al so i a la il·luminació, l’Ajuntament de Dénia es farà càrrec del muntatge i organització dels actes següents:

· Crida i pregó,
· Lliurament de premis infantils i lliurament de premis grans.
· Zona de tribunes dia de carrosses dintre de la setmana de Festa Major.
· Elecció de les falleres majors de Dénia.


FLORS I DETALLS PROTOCOLARIS FLORS
L’Ajuntament de Dénia es fa càrrec dels centres de flors per a les falleres majors de Dénia i de les falleres majors dels districtes fallers.

ACTE DE GERMANOR FALLERA


Respecte al dinar de germanor, un dels actes amb més significat per al món faller, l’Ajuntament de Dénia assumirà:

· Projecte d’activitat i pla de seguretat de l’esdeveniment.


· Banys químics.
· Taules i cadires per als assistents.
· Tanques.
· Escenari per a l’actuació musical de la nit.
· Preventius de seguretat, d’acord amb el que establisca el projecte i el pla de seguretat.
· Contractació de l’actuació musical que amenitzarà l’esdeveniment.


La Junta Local Fallera, es farà càrrec de:
· Punt de subministrament elèctric necessari per a l’esdeveniment, degudament legalitzat.

SERVEIS SANITARIS


L’Ajuntament es farà càrrec de la contractació dels serveis sanitaris necessaris a fi de complir normativa, dels següents actes:

· Crida i pregó
· Acte de germanor fallera
· Lliurament de premis infantil i de falles grans
· Mascletà nocturna del 18 de març
· Cremà de monuments fallers
· Desfilada de carrosses dintre de la programació de Festa Major
· Acte del dia de les falles dintre de la programació de Festa Major


CONFETI


L’Ajuntament de Dénia es farà càrrec de:
· Confeti que es llençarà durant el recorregut de la desfilada de carrosses del dia 12 de juliol de 2025.

Els recursos humans dels departaments municipals de l’Ajuntament de Dénia com per exemple, Festes, Protocol, Governació, Protecció Civil, Policia Local, Neteja Urbana, Serveis municipals i Parcs i Jardins, col·laboraran en l’àmbit de les seues competències, amb la Junta Local Fallera per a garantir la seguretat, viabilitat i el desenvolupament dels actes fallers.


HUITÉ.- VIGÈNCIA


La vigència d’aquest conveni serà des de l’1 de gener de 2025 fins al 31 de desembre de 2025.
Malgrat això, el conveni es pot rescindir per alguna de les causes següents:


· Per acord mutu de les parts.
· Quan alguna de les parts incomplisca les obligacions assumides.
· Per renúncia d’una de les parts, amb avís previ de dos mesos com a mínim.
· Per cessament de les activitats de l’Associació, davant una dimissió hipotètica dels membres de la Junta Local Fallera, o perquè aquesta convoque eleccions.

NOVÉ- REINTEGRAMENT DE LA SUBVENCIÓ CONCEDIDA


Són causes de reintegrament de la subvenció aquelles recollides al Títol II de la Llei 38/2003, de 17 de novembre, General de Subvencions, així com les recollides al Títol III del Reglament de la Llei General de Subvencions.

Cal destacar que es procedirà el reintegrament de fons, en cas d’haver obtingut altres ingressos, diferents als procedents de l’Ajuntament de Dénia, en la quantia de l’import que supere les despeses.

DESÉ. INTERPRETACIÓ DEL CONVENI.


Aquest conveni es regeix per les normes de dret públic que siguen aplicables, és a dir, la Llei 7/1985, de 2 d’abril Reguladora de les Bases de Règim Local, La llei 38/2003, de 17 de novembre, General de Subvenciones, el Reial Decret 887/2006, de 21 de juliol, que aprova el Reglament de la Llei General de Subvencions, l’Ordenança Municipal reguladora de la concessió de subvencions en l’Ajuntament de Dénia, les Bases d’Execució del Pressupost de l’Ajuntament de Dénia, i supletòriament, la Llei 39/2015, d’1 d’octubre, de Procediment Administratiu Comú de les administracions públiques.

Les parts es comprometen a intentar resoldre de manera amistosa qualsevol dubte o conflicte que puga sorgir en la interpretació i aplicació del present conveni.


En cas de no poder evitar les discrepàncies, ambdues parts acorden la submissió d’aquestes als jutjats i tribunals de l'ordre contenciós administratiu.

Ambdues parts, i en la representació que ostenta cadascun dels compareixents, i una vegada llegit el document, en prova de conformitat amb tot el contingut, el subscriuen i signen per duplicat, en el lloc i la data al principi indicats.


L’alcalde-President

El president de la
Junta Local Fallera de Dénia



















Vicent Grimalt Boronat	Jaime Bertomeu Catalán

